Source: http://www.legex.ro/OUG-60-2018-160194.aspx
Timestamp: 2018-07-18 09:06:54+00:00
Document Index: 3186259

Matched Legal Cases: ['articolul 732', 'Articolul 732', 'articolul 732', 'articolul 732', 'articolul 80', 'Articolul 80', 'articolul 85', 'Articolul 85', 'articolul 934', 'Articolul 934', 'Articolul 28']

OUG 60/2018 | Legislatie gratuita
OUG 60 2018 modifica Legea 335 2013
OUG 60 2018 modifica Legea 279 2005
OUG 60 2018 modifica Legea 76 2002
OUG Nr.60 din 05.07.2018
Având în vedere majorarea salariului de bază minim brut pe ţară garantat în plată de la 1.450 lei la 1.900 lei lunar, începând cu data de 1 ianuarie 2018, pentru un program complet de lucru de 166,666 ore în medie pe lună, ca urmare a transferului contribuţiilor sociale obligatorii de la angajator la angajat, potrivit prevederilor Programului de guvernare 2017-2020, prin modificarea dispoziţiilor Legii nr. 227/2015 privind Codul fiscal, cu modificările şi completările ulterioare, luând în considerare necesitatea reducerii urgente a deficitului de forţă de muncă identificat la nivel naţional, reclamat şi de reprezentanţii mediului de afaceri, prin majorarea cuantumului subvenţiilor acordate angajatorilor, din bugetul asigurărilor pentru şomaj, majorare care va conduce la acordarea unor salarii mai mari de către aceştia, astfel încât locurile de muncă vacante să fie mai atractive pentru forţa de muncă din ţară şi din străinătate,având în vedere Recomandarea Consiliului 2.016/C 67/01 privind integrarea şomerilor de lungă durată pe piaţa forţei de muncă,ţinând seamă de necesitatea realizării reformelor structurale pe piaţa muncii, astfel cum sunt prevăzute în recomandările specifice de ţară (RST) 2017 şi 2018; documentele de referinţă pentru recomandările specifice de ţară formulate pentru România sunt, pentru anul 2017, Comunicarea Comisiei din data de 22 mai 2017, COM(2017) 522 final, iar pentru anul 2018, Comunicarea Comisiei din data de 23 mai 2018 COM(2018) 422 final.Având în vedere că este nevoie de maximizarea absorbţiei fondurilor externe nerambursabile pentru perioada 2018-2020, aferente cadrului financiar 2014-2020 din Programul operaţional Capital uman, luând în considerare şi că unul din criteriile de care se va ţine seama pentru alocarea fondurilor aferente cadrului financiar 2021-2027 este gradul de implementare a RST, ţinând cont că se impune atingerea ţintelor asumate de România prin Acordul de parteneriat 2014-2020 RO 16M8PA001.1.2, respectiv Programul operaţional Capital uman, având în vedere cadrul de performanţă pentru perioada de programare 2014-2020,faţă de considerentele expuse, nepromovarea prezentei ordonanţe de urgenţă ar avea consecinţe negative, după cum urmează: a)menţinerea crizei de forţă de muncă la nivel naţional care se resimte cu preponderenţă în anumite sectoare de activitate, de exemplu domeniile construcţii, IT, agricultură şi medicină, situaţie care poate periclita derularea activităţilor specifice acestor domenii;b)distorsionarea funcţionării în parametri normali a mediului de afaceri din România, respectiv imposibilitatea firmelor cu capital privat de a angaja personal calificat corespunzător activităţilor proprii, obligându-i pe aceştia să mărească salariile la un nivel al cheltuielilor care le poate afecta competitivitatea sau să apeleze la muncitori din state terţe Uniunii Europene;c)nerealizarea ţintelor asumate de România prin Acordul de parteneriat 2014-2020 RO 16M8PA001.1.2, respectiv Programul operaţional Capital uman, precum şi a implementării recomandărilor specifice de ţară, situaţie care poate determina diminuarea semnificativă a fondurilor alocate României pentru cadrul financiar 2021-2027, având în vedere că gradul de implementare a acestor recomandări este analizat în dinamică de către Comisia Europeană,întrucât aceste împrejurări vizează interesul public şi constituie elementele unei situaţii de urgenţă şi extraordinare, a căror reglementare nu poate fi amânată, în temeiul art. 115 alin. (4) din Constituţia României, republicată, Guvernul României adoptă prezenta ordonanţă de urgenţă. Articolul ILegea nr. 76/2002 privind sistemul asigurărilor pentru şomaj şi stimularea ocupării forţei de muncă, publicată în Monitorul Oficial al României, Partea I, nr. 103 din 6 februarie 2002, cu modificările şi completările ulterioare, se modifică şi se completează după cum urmează: 1. La articolul 732, alineatul (1) se modifică şi va avea următorul cuprins: Articolul 732
(1) Şomerii înregistraţi la agenţiile pentru ocuparea forţei de muncă de cel puţin 30 de zile, care nu beneficiază de indemnizaţie de şomaj, în situaţia în care se angajează cu normă întreagă, pentru o perioadă mai mare de 3 luni, ulterior datei înregistrării la agenţiile pentru ocuparea forţei de muncă, beneficiază de o primă de activare în valoare de 1.000 lei, neimpozabilă. 2. La articolul 732, după alineatul (1) se introduce un nou alineat, alineatul (11), cu următorul cuprins: (11) Prima de activare stabilită în cuantumul prevăzut la alin. (1) se acordă în două tranşe, astfel: a)o tranşă egală cu 50% din cuantumul stabilit, la data angajării; b)o tranşă egală cu 50% din cuantumul stabilit, după expirarea perioadei de 3 luni de la angajare. 3. La articolul 732, alineatul (4) se modifică şi va avea următorul cuprins:
(4) Prima de activare nu se cumulează cu prima de inserţie şi cu prima de instalare, prevăzute la art. 731 alin. (1), respectiv la art. 75. 4. La articolul 80, alineatul (1) se modifică şi va avea următorul cuprins: Articolul 80
(1) Angajatorii care încadrează în muncă, pe durată nedeterminată, absolvenţi ai unor instituţii de învăţământ primesc lunar, pe o perioadă de 12 luni, pentru fiecare absolvent încadrat, o sumă în cuantum de 2.250 lei. 5. La articolul 85, alineatele (1) şi (5) se modifică şi vor avea următorul cuprins: Articolul 85
(1) Angajatorii care încadrează în muncă, pe perioadă nedeterminată, şomeri în vârstă de peste 45 de ani, şomeri care sunt părinţi unici susţinători ai familiilor monoparentale, şomeri de lungă durată sau tineri NEET primesc lunar, pe o perioadă de 12 luni, pentru fiecare persoană angajată din aceste categorii, o sumă în cuantum de 2.250 lei, cu obligaţia menţinerii raporturilor de muncă sau de serviciu cel puţin 18 luni......... ................ ................ ................ ........ ...............
(5) Angajatorii care încadrează în muncă, potrivit legii, şomeri care, în termen de 5 ani de la data angajării, îndeplinesc, conform legii, condiţiile pentru a solicita pensia anticipată parţială sau de acordare a pensiei pentru limită de vârstă, dacă nu îndeplinesc condiţiile de a solicita pensia anticipată parţială, beneficiază lunar, pe perioada angajării, până la data îndeplinirii condiţiilor respective, de o sumă în cuantum de 2.250 lei. 6. La articolul 934, alineatul (1) se modifică şi va avea următorul cuprins: Articolul 934
(1) Angajatorii care încadrează tineri cu risc de marginalizare socială, prevăzuţi la art. 5 pct. IV3, şi care beneficiază de acompaniament social personalizat în baza unui contract de solidaritate, denumiţi angajatori de inserţie, beneficiază lunar, conform prevederilor legale, pentru fiecare persoană din această categorie, din bugetul asigurărilor pentru şomaj, de o sumă egală cu salariul de bază stabilit la data angajării tinerilor, dar nu mai mult de patru ori valoarea indicatorului social de referinţă, în vigoare la data încadrării în muncă, până la expirarea duratei contractului de solidaritate. Articolul IIAlineatul (2) al articolului 16 din Legea nr. 279/2005 privind ucenicia la locul de muncă, republicată în Monitorul Oficial al României, Partea I, nr. 498 din 7 august 2013, cu modifică rile ulterioare, se modifică şi va avea următorul cuprins:
(2) Angajatorul care încheie un contract de ucenicie, în condiţiile prezentei legi, beneficiază, la cerere, pe întreaga perioadă de derulare a contractului de ucenicie, de o sumă în cuantum de 2.250 lei/lună, acordată din bugetul asigurărilor de şomaj în limita fondurilor alocate cu această destinaţie. Articolul IIIAlineatul (1) al articolului 28 din Legea nr. 335/2013 privind efectuarea stagiului pentru absolvenţii de învăţământ superior, publicată în Monitorul Oficial al României, Partea I, nr. 776 din 12 decembrie 2013, cu modifică rile ulterioare, se modifică şi va avea următorul cuprins: Articolul 28
(1) Angajatorul care încheie un contract de stagiu, în condiţiile prezentei legi, beneficiază, la cerere, pe perioada derulării contractului de stagiu, de o sumă în cuantum de 2.250 lei/lună, acordată din bugetul asigurărilor de şomaj în limita fondurilor alocate cu această destinaţie. Articolul IV
(1) Persoanele care solicită acordarea primei de activare prevăzute la art. 732 alin. (1) din Legea nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare, înainte de data intrării în vigoare a prezentei ordonanţe de urgenţă, beneficiază de această primă în cuantumul şi condiţiile prevăzute de dispoziţiile Legii nr. 76/2002, cu modificările şi completările ulterioare, în forma în vigoare la data solicitării.
(2) Persoanele care solicită acordarea primei de activare prevăzute la art. 732 alin. (1) din Legea nr. 76/2002, cu modificările şi completările ulterioare, după intrarea în vigoare a prezentei ordonanţe de urgenţă, beneficiază de această primă, în cuantumul şi condiţiile prevăzute de dispoziţiile Legii nr. 76/2002, cu modificările şi completările ulterioare, astfel cum a fost modificată şi completată prin prezenta ordonanţă de urgenţă, indiferent dacă încadrarea în muncă s-a realizat anterior sau ulterior intrării în vigoare a prezentei ordonanţe de urgenţă. Articolul V
(1) Angajatorii care, pentru acordarea măsurilor de stimulare a ocupării forţei de muncă finanţate din bugetul asigurărilor pentru şomaj, au încheiat convenţii sau contracte cu agenţiile pentru ocuparea forţei de muncă judeţene sau a municipiului Bucureşti, potrivit Legii nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare, Legii nr. 279/2005 privind ucenicia la locul de muncă, republicată, cu modificările ulterioare, şi Legii nr. 335/2013 privind efectuarea stagiului pentru absolvenţii de învăţământ superior, cu modificările ulterioare, înainte de data intrării în vigoare a prezentei ordonanţe de urgenţă, beneficiază de aceste măsuri de stimulare, în cuantumurile prevăzute de dispoziţiile acestor legi în forma anterioară intrării în vigoare a modificărilor aduse prin prezenta ordonanţă de urgenţă.
(2) Convenţiile şi contractele încheiate cu agenţiile pentru ocuparea forţei de muncă judeţene sau a municipiului Bucureşti, pentru acordarea măsurilor de stimulare a ocupării forţei de muncă finanţate din bugetul asigurărilor pentru şomaj, potrivit legilor prevăzute la alin. (1), aflate în derulare la data intrării în vigoare a prezentei ordonanţe de urgenţă, îşi produc efectele în conformitate cu prevederile acestor acte normative, în forma anterioară intrării în vigoare a modificărilor aduse prin prezenta ordonanţă de urgenţă, precum şi cu clauzele acestor convenţii sau contracte.
(3) Angajatorii care solicită acordarea măsurilor de stimulare a ocupării forţei de muncă prevăzute în Legea nr. 76/2002, cu modificările şi completările ulterioare, Legea nr. 279/2005, republicată, cu modificările ulterioare, şi Legea nr. 335/2013, cu modificările ulterioare, finanţate din bugetul asigurărilor pentru şomaj, şi încheie convenţii sau contracte cu agenţiile pentru ocuparea forţei de muncă judeţene sau a municipiului Bucureşti, după data intrării în vigoare a prezentei ordonanţe de urgenţă, beneficiază de aceste măsuri de stimulare, în cuantumurile prevăzute de dispoziţiile acestor legi, astfel cum au fost modificate prin prezenta ordonanţă de urgenţă, indiferent dacă încadrarea în muncă a persoanelor pentru care se încheie convenţiile sau contractele respective s-a realizat anterior sau ulterior intrării în vigoare a prezentei ordonanţe de urgenţă. Articolul VI În termen de 60 de zile de la data intrării în vigoare a prezentei ordonanţe de urgenţă, Ministerul Muncii şi Justiţiei Sociale, la propunerea Agenţiei Naţionale pentru Ocuparea Forţei de Muncă, va modifica în mod corespunzător actele normative elaborate în vederea aplicării Legii nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare, Legii nr. 279/2005 privind ucenicia la locul de muncă, republicată, cu modificările ulterioare, şi Legii nr. 335/2013 privind efectuarea stagiului pentru absolvenţii de învăţământ superior, cu modificările ulterioare.PRIM-MINISTRUVASILICA-VIORICA DĂNCILĂ Contrasemnează:Ministrul muncii şi justiţiei sociale,Lia-Olguţa Vasilescu Ministrul fondurilor europene,Rovana Plumb Ministrul finanţelor publice,Eugen Orlando Teodorovici
COMENTARII la OUG 60/2018
Momentan nu exista niciun comentariu la OUG 60 din 2018
Alte acte pe aceeaşi temă cu OUG 60/2018
Legea 335 2013